﻿ VIAŢA ŞTIINŢIFICĂ CONFERINŢA ASOCIAŢIEI INTERNAŢIONALE PENTRU STUDII DE CALITATEA VIEŢII – STUDII DE CALITATEA VIEŢII: MĂSURI ŞI OBIECTIVE ALE PROGRESULUI SOCIETĂŢILOR,  19–23 IULIE, 2009, FLORENŢA, ITALIA COSMINA-ELENA POP Conferinţa – Quality of Life Studies: Measures and Goals of the Progress of Societies (Studii de calitatea vieţii: Măsuri şi obiective ale progresului societăţilor) a avut loc în perioada 19–23 iulie 2009 în Florenţa (Italia). Conferinţa a fost organizată de International Society for Quality-of-Life Studies (ISQOLS) (Asociaţia Internaţională pentru Studii de Calitatea Vieţii), în colaborare cu Istituto degli Innocenti (Institutes of the Innocents) din Florenţa. Organizatorul 1 principal al evenimentului a fost Filomena Maggio (Università degli Studi di 2 Firenze – Italy), iar co-organizatori : Alex Michalos (University of Northen British Columbia – Canada) şi Giampaolo Nuvolati (Università di Milano- Bicocca – Italy). International Society for Quality-of-Life Studies reprezintă o asociaţie profesională a cărei scop este promovarea şi încurajarea cercetării în domeniul calităţii vieţii (ISQOLS website, 2009) şi care organizează anual o conferinţă dedicată studiilor de calitatea vieţii. Istituto degli Innocenti (Istitutes of the Innocents) are o istorie îndelungată de şase secole, desfăşurându-şi activitatea în domeniul familiei şi copilului. Institutul a fost înfiinţat la jumătatea secolului al XV-lea şi la momentul respectiv a fost prima instituţie din lume a cărui activitate era dedicată îngrijirii copilului (Istituto degli Innocenti, website, 2009). Cea de-a IX-a conferinţă a ISQOLS a avut loc în sediul Istituto degli Innocenti situat în piaţa „Santissima Annunziata”, în clădirea istorică a spitalului conceput şi construit de unul dintre cei mai cunoscuţi arhitecţi ai Renaşterii florentine: Filippo Brunelleschi (ibidem). Adresa de contact a autorului: Cosmina-Elena Pop, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, email: cosmina@iccv.ro, cosminapop@gmail.com. 1 Conference chair. 2 Conference co-chair. CALITATEA VIEŢII, XXI, nr. 1–2, 2010, p. 213–218 214 COSMINA-ELENA POP 2 Conferinţa ISQOLS din 2009 a constituit unul dintre evenimentele-cheie înainte de cel de-al III-lea OECD World Forum, care a avut loc în perioada 27– 30 octombrie 2009 în Korea, în cadrul programului OECD „Measuring the Progress of Societies” (Măsurarea Progresului Societăţilor), ISQOLS reprezentând una dintre organizaţiile asociate ale proiectului menţionat (ISQOLS conference website, 2009). Tematica conferinţei, după cum ne indică şi titlul, a subliniat preocuparea pentru calitatea vieţii, în vederea măsurării progresului societăţilor umane. Sub tematica generoasă a conferinţei s-au desfăşurat mai multe tipuri de sesiuni: sesiuni plenare, simpozioane, sesiuni parţiale, workshop-uri, seminarii etc. Deschiderea conferinţei a fost realizată prin discursurile ţinute de organizatorul principal Filomena Maggino, de cei doi co-organizatori: Alex Michalos şi Giampaolo Nuvolati, precum şi prin discursul preşedintelui asociaţiei ISQOLS: Robert Cummins. Pe parcursul conferinţei s-au desfăşurat mai multe sesiuni plenare, tratând teme diverse. În 19 iulie 2009, sesiunea plenară a fost dedicată relaţiei dintre datele statistice, realizarea de politici şi calitatea vieţii. În cadrul primei sesiuni plenare, prezentarea lui Enrico Giovannini (Chief Statistician – OECD), cu titlul: „Măsurarea şi promovarea calităţii vieţii: către o nouă paradigmă în statistică şi în realizarea de politici” şi cea realizată de către Luigi Biggeri (Preşedintele Institutului Naţional de Statistică din Italia – ISTAT): „Bunăstare, calitatea vieţii şi fericire: contribuţia datelor statistice pentru obţinerea unor măsuri adecvate” au fost strâns relaţionate cu tematica conferinţei şi au evidenţiat rolul calităţii vieţii pentru măsurarea progresului social. Cea de-a doua sesiune plenară (20 iulie) a fost centrată pe studiul calităţii vieţii în Italia, ţara-gazdă a conferinţei şi s-a desfăşurat sub titlul de „Planeta Italia: măsurând şi înţelegând calitatea vieţii în Italia”. În cadrul acestei sesiuni plenare au fost realizate următoarele prezentări: „Dezvoltarea datelor statistice sociale oficiale în Italia din perspectiva calităţii vieţii” (Linda Laura Sabbadini – „Direzione centrale per le indagini su condizioni e qualità della vita” – Istituto Italiano di Statistica – ISTAT), „Dezvoltarea şi politicile de calitatea vieţii: rezultate obţinute din experienţa de orientare asupra serviciilor esenţiale în sudul Italiei” (Paola Casavola – Università della Calabria Regione Campania – Controllo strategico) şi „Calitatea dezvoltării locale: bunăstare, mediul înconjurător şi comunitate” (Tommaso Rondinella – Lunaria – Progetto QUARS Sbilanciamoci). În 21 iulie, sesiunea plenară a fost dedicată aspectelor metodologice în cercetarea calităţii vieţii copiilor „Indicatori ai calităţii vieţii copiilor în comparaţiile internaţionale: aspecte metodologice”. Această sesiune plenară a avut ca organizatori pe Filomena Maggino (Università degli Studi di Firenze – Italia) şi pe Ermenegildo Ciccotti (Chief statistician – Istituto degli Innocenti), iar participanţii au provenit din state diferite, evidenţiind astfel interesul în studiul asupra calităţii vieţii copiilor şi experienţe de cercetare variate. Două dintre 3 CONFERINŢA ASOCIAŢIEI INTERNAŢIONALE 215 prezentări au subliniat experienţa de cercetare din Statele Unite ale Americii: „Indicele de bunăstare al copiilor şi tinerilor: Ce am învăţat în urma celor 10 ani de urmărire a schimbărilor în Statele Unite ale Americii” (Kenneth Land – John Franklin Crowell Professor of Demographic Studies and Sociology – Duke University) şi „Lecţii învăţate după 20 de ani de realizare a cărţilor de date a indicatorilor de bunăstare a copiilor” (William O’Hare – Annie Casey Foundation, The International Society of Child Indicators). Ferran Casas, directorul Institutului de Cercetare asupra Calităţii Vieţii – Universitatea Girona (Spania) a prezentat o lucrare referitoare la sfera subiectivă a calităţii vieţii copiilor: „Indicatorii bunăstării personale ca indicatori subiectivi ai calităţii vieţii copiilor”. Reprezentanţii Italiei au prezentat demersurile pentru realizarea unei hărţi a indicatorilor, care se referă la copiii din Italia: „Către o hartă a indicatorilor asupra condiţiilor de viaţă şi a bunăstării copiilor din Italia” (Valerio Belotti – Italian Childhood and Adolescence Documentation and Analysis Centre, Enrico Moretti – Centro Nazionale di Documentazione e Analisi per l’Infanzia e l’Adolescenza). Relaţia dintre calitatea vieţii şi sustenabilitatea dezvoltării a fost vizată în cea de-a patra sesiune plenară, desfăşurată în 22 iulie, cu titlul „Calitatea vieţii şi sustenabilitatea – Obiective concordante sau conflictuale ale dezvoltării societale?”. În cadrul acestei sesiuni plenare organizate şi prezidate de Heinz- Herbert Noll (GESIS – Leibniz Institute for the Social Sciences, Director of Social Indicators Research Centre – Germany) şi Filomena Maggino (Università degli Studi di Firenze – Italy), prezentările au fost următoarele: „Consum şi fericire – O legătură sustenabilă?” (Ruut Veenhoven – Erasmus University, Rotterdam), „Viaţa bună trebuie să coste Pământul?” (Saamah Abdallah – New Economics Foundation), „Calitatea vieţii şi sustenabilitatea: Comentarii din perspective lumii a treia” (Valerie Møller – Quality of Life Studies Institute of Social and Economic Research ISER, Rhodes University – Grahamstown – South Africa) şi „Calitatea vieţii şi sustenabilitatea: perspective şi evidenţe din societăţile arctice ” (Jack Kruse – University of Alaska Anchorage – ISER – Greenland, Birger Poppel – Ilisimatusarfik – University of Greenland – Greenland). Închiderea conferinţei s-a realizat în cadrul unei sesiuni plenare, în cadrul căreia au luat cuvântul organizatorii conferinţei şi preşedintele ISQOLS. Ultima sesiune plenară a fost dedicată relaţiei calităţii vieţii cu viaţa politică, prin intermediul prezentării cu titlul „Calitatea vieţii din perspectivă politică” susţinută de către Leonardo Morlino (Professor of Political Sciences, Istituto Italiano di Scienze Umane – Firenze, President of the International Political Science Association – IPSA). 3 evidenţiază diversitatea cercetării în Numărul foarte ridicat de sesiuni parţiale domeniul calităţii vieţii. Cele 45 de sesiunile parţiale au fost dedicate diferitelor sfere 3 Tracks. 216 COSMINA-ELENA POP 4 ale calităţii vieţii, grupurilor sociale, regiunilor lumii, proiectelor internaţionale, aspectelor metodologice şi cercetărilor transnaţionale. O mare parte din sesiuni au fost consacrate diferitelor sfere, dimensiuni ale calităţii vieţii: Bunăstare familială; Sănătate şi bunăstare; Identitate şi calitatea vieţii; Locuirea şi vecinătatea ca dimensiuni ale calităţii vieţii; Calitatea vieţii şi utilizatorii oraşelor (navetiştii, turiştii etc.); Educaţie, învăţarea de-a lungul vieţii şi calitatea vieţii; Relaţiile şi bunăstarea; Economie şi calitatea vieţii; Bunăstarea comunităţii (Sustenabilitate); Bunuri relaţionale, sociabilitatea şi satisfacţia faţă de viaţă; Ocupare, muncă şi calitatea vieţii; Bunăstarea spirituală; Bunăstarea comunităţii (Protejarea patrimoniului şi culturii); Bunăstarea comunităţii (Vitaliatea rurală şi teorie); Aspecte ale calităţii vieţii în recreere, utilizarea timpului liber; Calitatea vieţii şi utilizarea timpului; Consum şi bunăstare; Artă, cultură şi bunăstare; Bunăstarea mediului înconjurător; Tehnologie informatică şi de comunicaţii şi calitatea vieţii. Mai multe sesiuni au vizat calitatea vieţii anumitor grupuri sociale: migranţi, refugiaţi şi minorităţi, vârstnici, persoane cu dizabilităţi, copii, persoane sărace, precum şi relaţiile de gen. De asemenea, unele sesiuni au avut în vedere calitatea vieţii pe diferite continente ale lumii: Europa, Asia, Africa şi America Centrală şi de Sud. Aspectele metodologice în cercetarea calităţii vieţii au fost dezbătute în cadrul mai multor sesiuni, precum: Abordări obiective şi subiective în măsurarea diferenţelor în calitatea vieţii; Metodele cantitative şi aspectele psihometrice; Metode calitative în măsurarea calităţii vieţii; Analize multidimensionale şi longitudinale asupra bunăstării obiective şi subiective; Măsurarea calităţii vieţii prin metode mixte. O sesiune a fost dedicată proiectului internaţional al indicelui bunăstării (International Wellbeing Index), iar altele două s-au referit la aspectele cercetărilor transnaţionale: Comparaţii transnaţionale asupra fericirii şi Aspecte comparative şi anchetele transnaţionale. Mai multe simpozioane au fost organizate în perioada conferinţei, cu o tematică diversă, numărând 4–5 prezentări pentru fiecare temă şi numeroşi participanţi. Tematica simpozioanelor a inclus următoarele titluri: „Sporirea infrastructurii pentru date în cercetarea empirică socială şi economică: unde stăm şi încotro ne îndreptăm?” (organizator Denis Huschka), „Indicele canadian al bunăstării” (organizator Alex C. Michalos), „Calitatea vieţii ca rezultat de valoare în sistemul modern de îngrijire a sănătăţii” (organizator ISQOLS), „Aspecte speciale în măsurarea bunăstării subiective” (organizator Filomena Maggino), „Creşterea economică îmbunătăţeşte destinul omenirii? Reconsiderarea paradoxului lui Easterlin” (organizator Richard Easterlin), „Conturile naţionale şi indicele planetei fericite: diferite niveluri de analiză pentru măsurarea progresului” (organizator: New Economics Foundation), „Calitatea vieţii şi calitatea îngrijirii persoanelor cu dizabilităţi: proiectul DIS-QOL” (organizator: DIS-QOL Project). 5 CONFERINŢA ASOCIAŢIEI INTERNAŢIONALE 217 În cadrul conferinţei au fost organizate şi mai multe seminarii, având subiecte referitoare la diferite grupuri sociale (copii, persoane cu dizabilităţi), la diferite procese sociale (polarizare socială), la aspecte legate de măsurarea calitatea vieţii: „Aspecte ale bunăstării şi progresului în contextul creşterii polarizării” (20 iulie), „Măsurarea calităţii vieţii: experienţa Proiectului Global OECD” (21 iulie), „Copiii şi calitatea vieţii”, „Indicele bunăstării comunitare: măsurarea câştigului relaţional şi capitalului social” şi „Calitatea vieţii şi dizabilitatea” (22 iulie). Conferinţa a prilejuit şi întâlnirile unor grupuri de lucru, cum ar fi: „Indicatori compoziţi: metodologii pentru a stăpâni complexitatea măsurării calităţii vieţii” (coordonator Andrew Sharpe – Centre for the Study of Living Standards – Canada) sau „Studierea şi monitorizarea calităţii vieţii în Italia: către realizarea unei reţele” (coordinator Tommaso Rondinella – Lunaria – Progetto QUARS). Conferinţa Asociaţiei Internaţionale pentru Studii de Calitatea Vieţii reprezintă unul dintre cele mai importante evenimente în domeniul calităţii vieţii la nivel internaţional, reunind un impresionant număr de participanţi, cercetători şi specialişti în studiul acestui domeniu, provenind din zone foarte diferite ale lumii. Conferinţa a fost gazda unor nume cunoscute în domeniul calităţii vieţii: Alex Michalos, Robert Cummins, Ruut Veenhoven, Heinz-Herbert Noll, Joseph Sirgy, Kenneth Land, Richard Easterlin, Jan Delhey, Ferran Casas, Andrew Sharpe, Wolfgang Glatzer, Valerie Møller, Willem E. Saris, Pamela Abbott, Claire Wallace şi altele. Prezentările realizate în cadrul conferinţei au fost caracterizate de un ridicat nivel ştiinţific, tratând teme foarte variate şi evidenţiind ultimele realizări obţinute în studiul calităţii vieţii. În ceea ce priveşte diseminarea lucrărilor prezentate în cadrul conferinţei, a fost publicat un volum al rezumatelor lucrărilor susţinute în toate sesiunile conferinţei. Pentru valorificarea lucrărilor, organizatorii au lansat invitaţii pentru publicarea în jurnalele Springer relaţionate ISQOLS, precum „Social Indicators Research”, „Journal of Happiness Studies” şi „Applied Research on Quality of Life”. De asemenea, organizatorii conferinţei au propus realizarea unui volum al celor mai bune lucrări. Lucrările vor fi selectate şi publicate într-un volum Springer Social Indicators Research Series, având ca editori pe Filomena Maggino, Alex Michalos şi Giampaolo Nuvolati (ISQOLS conference website, 2009). Participanţii şi organizatorii simpozioanelor au fost invitaţi pentru realizarea unor numere speciale în cadrul jurnalului „Social Indicators Research” sau pentru publicarea în cadrul Social Indicators Book Series. Pentru organizatorii 4 , care să sintetizeze seminariilor, a fost propusă realizarea unor lucrări poziţionale principalele rezultate ale dezbaterilor respective. De asemenea, pentru prezentările susţinute în sesiunile plenare, organizatorii conferinţei au lansat invitaţii pentru realizarea unor publicaţii speciale. 4 Positional papers. 218 COSMINA-ELENA POP 6 REFERINŢE 1. *** Book of Abstracts – IX ISQOLS CONFERENCE „Quality of Life Studies: Measures and Goals of the Progress of Societies”, Florence, July 19–23, 2009. 2. *** Conference Timetable&Programme the IXth ISQOLS CONFERENCE „Quality of Life Studies: Measures and Goals of the Progress of Societies”, Florence, July 19–23, 2009. 3. *** IX ISQOLS CONFERENCE website, 2009: http://www.isqols2009. istitutodeglinnocenti.it/. 4. *** International Society for Quality-of-Life Studies (ISQOLS) website, 2009, http:// www.isqols.org/. 5. *** Istituto degli Innocenti website, 2009, http://www.istitutodeglinnocenti.it/chi_siamo/ index.jsf;jsessionid=19DE09045B0C4682380C0E075515AB12. 